Steeds geen keer aan Jaguars | Netwerk24
Steeds geen keer aan Jaguars
Deur Annchen Nel 25 Oktober 2020 00:00
Die Jaguars mik vandag na 'n plek in hul sewende agtereenvolgende eindstryd van die Nasionale Liga.
Ná elf dae se netbalaksie in Bloemfontein is die laaste vier plekke bespreek.
Die Vrystaatse Crinums het tweede op die puntelys geëindig nadat hulle die Kingdom Stars gister met 45-39 geklop het.
'n Uitgedunde, maar vasberade Fireballs-span het hulle gister met 46-35 geklop.
Die Flames kon met 'n verrassende oorwinning die Stings uit die vierde plek boender, maar dit was nooit werklik 'n realistiese doelwit nie.
Dumisani Chauke, afrigter van die Fireballs.
Die Jaguars het dié eensydige kragmeting heeltemal oorheers en met 46-27 gewen, nadat hulle rustyd met 26-18 voor was.
Die Pretoria-span het al hul groepwedstryde gewen en 19 punte in hul tien wedstryde behaal.
Die Crinums en die Fireballs het albei met 12 punte geëindig, maar die Vrystaters het 'n beter doelgemiddelde. Die Stings het 9 punte verdien.
Dumisani Chauke, afrigter van die Fireballs, sê haar spelers het hulle alles gegee, want hulle het geweet dit is alles of niks.
Die kragmeting tussen die Fireballs en die Crinums sal 'n herhaling wees van Vrydagoggend se rondewedstryd. Dit was 'n goeie wedstryd waarin die Vrystaters met twee doele deurgeskraap het.
Die Flames en die Stars speel vandag om 18:00 'n uitspeelwedstryd om die vyfde plek. Die eindstryd word Dinsdagaand beslis.